smcproject/ml-wiki-sentences huggingface dataset:
കോൺഗ്രസ് പ്രവർത്തകയായി രാഷ്ട്രീയ ജീവിതമാരംഭിച്ച നന്ദിനി 1962-ൽ രാജ്യസഭാംഗമായി.
രാഷ്ട്രീയ വൃത്തങ്ങളിൽ ഇന്ദിരാഗാന്ധിയുടെ അടുത്ത സുഹൃത്തായി അറിയപ്പെട്ട ഇവർ ഇന്ദിരാഗാന്ധിയുടെ ആദ്യത്തെ മന്ത്രിസഭയിൽ കേന്ദ്ര വാർത്താവിതരണ പ്രക്ഷേപണ സഹമന്ത്രിയായിരുന്നു.
1972-നും 2000-ത്തിനുമിടയ്ക്ക് ഏഴു തവണ ഒറീസ്സാ നിയമസഭയിലേക്കു തെരഞ്ഞെടുക്കപ്പെട്ട നന്ദിനി രണ്ടു തവണ മുഖ്യമന്ത്രിയായി.
ഒറിയ ഭാഷയിലെ അറിയപ്പെടുന്ന എഴുത്തുകാരിയായ നന്ദിനിയുടെ ഗ്രന്ഥങ്ങൾ മറ്റ് ഭാഷകളിലേക്ക് തർജ്ജമ ചെയ്തിട്ടുണ്ട്.
ഒറിയ സാഹിത്യത്തിനും ഭാഷയ്ക്കും നൽകിയ സമഗ്രസംഭാവനകൾ പരിഗണിച്ച് 1998-ൽ ഇവർക്ക് സാഹിത്യഭാരതി സമ്മാൻ ലഭിച്ചു.
തസ്ലീമാ നസ്റീന്റെ ലജ്ജ ഒറിയ ഭാഷയിലേക്ക് വിവർത്തനം ചെയ്തായിരുന്നു നന്ദിനിയുടെ അവസാന കാലത്തെ സാഹിത്യസംഭാവന.
2006 ഓഗസ്റ്റ് 4-ന് ഭുവനേശ്വറിൽ അന്തരിച്ചു.
പുരസ്കാരങ്ങൾ സാഹിത്യഭാരതി സമ്മാൻ - 1998 അവലംബം NDTV "Former Orissa CM Nandini Satpathy dies" 4 August 2006 Smt.
Nandini Satpathy Memorial Trust (SNSMT) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നന്ദിനി സത്പതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നന്ദിനി ഹരിനാഥ് ഇംഗ്ലീഷ് വിലാസം https://ml.wikipedia.org/wiki/Nandini_Harinath
ഇന്ത്യൻ ബഹിരാകാശ ഗവേഷണ കേന്ദ്രത്തിലെ (ഐഎസ്ആർഒ) വനിതാ ഗവേഷകയാണ് നന്ദിനി ഹരിനാഥ് - Nandini Harinath .
20 വർഷമായി ഐഎസ്ആർഒയിൽ ജോലിചെയ്യുന്നു.
2013 നവംബർ 5ൽ ഇന്ത്യ വിക്ഷേപിച്ച ചൊവ്വാ ദൗത്യമായ മാർസ് ഓർബിറ്റർ മിഷൻ ( മംഗൾയാൻ) ഡെപ്യൂട്ടി ഓപറേഷൻസ് വിഭാഗം ഡയറക്ടർ.
അച്ഛൻ എഞ്ചിനിയറാണ്.
അമ്മ കണക്ക് അദ്ധ്യാപികയും.
വീട്ടിലെല്ലാവർക്കും ശാസ്ത്ര നോവലുകളിലും സ്റ്റാർറ്റ്രെക്ക് എന്ന ടിവി സീരിയലിനോടും തല്പര്യം ഉണ്ടായിരുന്നു.
അവർക്ക് രണ്ട് പെണ്മക്കളാണുള്ളത് ജോലി
ഇസ്രോയിലാണ് (ISRO)ആദ്യമായി ജോലി നേടിയത്.
അവർ 20 കൊല്ലത്തിനിടയിൽ 14 ദൗത്യത്തിനായി ഇസ്രോയിൽ ജോലി ചെയ്തു..
അവർ മിഷൻ ഡിസൈനിൽ പ്രോജെൿറ്റ് മാനേജരായിരുന്നു.
ചൊവ്വ ദൗത്യത്തിൽ (മംഗൾയാൻ) അവർ ഡെപ്യൂട്ടി ഓപറേഷൻ ഡയറക്ടറായിരുന്നു.
പ്രസിദ്ധീകരണങ്ങൾ എ മെക്കാനിസം ഫോർ ഒബ്സർവ്ഡ് ഇന്റലാനുവൽ വാരിയബിലിറ്റീശ് ഓവർ ദ എക്ക്വറ്റോറിയൽ ഇന്ത്യൻ ഓഷൻ റിസോഴ്സ്സാറ്റ്-1 മിഷൻ പ്ലാനിങ്ങ്, അനാലിസിസ് ആന്റ് ഓപറേഷൻസ് (Resourcesat-1 mission planning, analysis and operations—Outline of key components) അവലംബം
നന്ദിനി മുണ്ട്കൂർ
ഡോ നന്ദിനി മുണ്ട്കൂർ , വികസന വൈകല്യങ്ങൾ നേരത്തേ കണ്ടെത്തുന്നതിനും ഇടപെടൽ സേവനങ്ങൾക്കുമുള്ള മേഖലയിൽ പയനിയറിംഗ് പ്രവർത്തനങ്ങൾ നടത്തിയിട്ടുള്ള ഇന്ത്യയിലെ വികസന ശിശുരോഗ വിദഗ്ധരിൽ ഒരാളാണ്.
1949-ൽ തമിഴ്നാട്ടിലെ തിരുവള്ളൂരിൽ ഒരു പരമ്പരാഗത തമിഴ് കുടുംബത്തിലാണഅ അവർ ജനിച്ചത്.
1972-ൽ ന്യൂ ഡൽഹിയിലെ മൗലാന ആസാദ് മെഡിക്കൽ കോളേജിൽ നിന്ന് എംബിബിഎസ് പൂർത്തിയാക്കിയ അവർ അതേ കോളേജിൽ നിന്ന് 1977-ൽ പീഡിയാട്രിക്സിൽ എംഡി (ഡോക്ടർ ഓഫ് മെഡിസിൻ) പൂർത്തിയാക്കി.
തന്റെ കരിയറിന്റെ ആദ്യകാലങ്ങളിൽ വികസന പഠനമേഖലയിൽ അതീവ താല്പര്യം പുലർത്തുന്ന സമയത്ത് അവർ ഒരു ശിശുരോഗവിദഗ്ദ്ധയായി പരിശീലിച്ചു.
അവൾ 1989 ഒക്ടോബറിൽ വോജ്‌റ്റയുടെ ആദ്യകാല രോഗനിർണയവും ചികിത്സയും എന്ന കോഴ്‌സിന് വിധേയയായി.
അവർ അമേരിക്കൻ അക്കാദമി ഓഫ് സെറിബ്രൽ പാൾസി ആൻഡ് ഡെവലപ്‌മെന്റൽ മെഡിസിൻ (എഫ്‌എഎസിപി, ഡിഎം) ഫെല്ലോ കൂടിയാണ്.
അവൾ ഇപ്പോൾ ബാംഗ്ലൂരിൽ ജയനഗറിലും മല്ലേശ്വരത്തും പ്രാക്ടീസ് ചെയ്യുന്നു.
ഇന്ത്യയിലെ ഡെവലപ്‌മെന്റൽ പീഡിയാട്രിക്‌സ് മേഖലയിൽ അവബോധം സൃഷ്ടിക്കുന്നതിനും ആദ്യകാല ഇടപെടൽ ഉപകരണങ്ങൾ സൃഷ്ടിക്കുന്നതിനും അവർ നേതൃത്വം നൽകി.
2006-ൽ അവർ ചൈൽഡ് ഡെവലപ്‌മെന്റ് ആൻഡ് ഡിസെബിലിറ്റീസ്  എന്ന കേന്ദ്രം സ്ഥാപിച്ചു.
ജനനം മുതൽ കൗമാരം വരെ ശാരീരിക, മാനസിക, ഭാഷ, പഠന കഴിവുകൾ തുടങ്ങിയ മേഖലകളിൽ വികസന പ്രശ്നങ്ങളുള്ള കുട്ടികളെ കേന്ദ്രം ചികിത്സിക്കുന്നു.
കുട്ടികൾക്കായി നേരത്തെയുള്ള ഇടപെടൽ സേവനങ്ങൾ പരിശീലിപ്പിക്കുന്ന ഒരു സ്കൂളും കേന്ദ്രം നടത്തുന്നു.
ഡോ. നന്ദിനി മുണ്ട്കൂർ ഇന്റർനാഷണൽ ചിൽഡ്രൻസ് പീസ് കൗൺസിലിന്റെ (ICPC) ഡയറക്ടറാണ്  കൂടാതെ ICPC-യിലെ അവളുടെ നിലവിലെ ജോലി രാജ്യത്തുടനീളമുള്ള കുട്ടികൾക്കായി സോഷ്യൽ ഇമോഷണൽ ലേണിംഗ് പ്രോഗ്രാമുകളിൽ പ്രവർത്തിക്കുന്നു.
സക്കുംവിറ്റ് ട്രസ്റ്റിലെ ഡയറക്‌ടറെന്ന നിലയിൽ,  അവർ കർണാടകയിലെ (ഇന്ത്യ) ഗ്രാമങ്ങളിൽ ഉടനീളമുള്ള കുട്ടികൾക്കായി ഉപഗ്രഹം  വഴി "ലേൺ മാത് വിത് ഫൺ" എന്ന പരിപാടി ഏറ്റെടുത്തു.
വൈകല്യമുള്ള എല്ലാ കുട്ടികളെയും മെച്ചപ്പെട്ട ഭാവി കൈവരിക്കാൻ സഹായിക്കുക എന്ന കാഴ്ചപ്പാട് നിറവേറ്റാൻ ലക്ഷ്യമിട്ടുള്ള സമഗ്രമായ ഓൺലൈൻ സ്വയം വിദ്യാഭ്യാസ പോർട്ടൽ ടോട്ട്‌സ്‌ഗൈഡിന്റെ സഹ-സ്ഥാപകൻ ഡോ. നന്ദിനി മുണ്ട്കൂർ.
സോഷ്യൽ പീഡിയാട്രിക്സിനുള്ള സത്യ ഗുപ്ത അവാർഡ് - 1978 അശോക ഫെല്ലോഷിപ്പ് ഫോർ സോഷ്യൽ എന്റർപ്രണർഷിപ്പ് - 1986 കുട്ടികളുടെ ക്ഷേമത്തിനായുള്ള സമർപ്പണ സേവനത്തിനുള്ള ദേശ സ്നേഹി അവാർഡ് -1996 ശിശു സംരക്ഷണത്തിനുള്ള റോട്ടറി എക്സലൻസ് അവാർഡ് - 1998 അന്താരാഷ്ട്ര വനിതാ ദിനത്തിൽ ബാംഗ്ലൂർ സിറ്റി ലേഡീസ് സർക്കിളിന്റെ വുമൺ അച്ചീവേഴ്‌സ് അവാർഡ് -2002 2008-ൽ വീക്ക് മാഗസിൻ ഒരു ഇന്ത്യൻ പ്രതിഭയായി പട്ടികപ്പെടുത്തി കർണാടകയിലെ ഗ്രാമീണ കുട്ടികളെ സാറ്റലൈറ്റ് വഴി ഗണിതം പഠിപ്പിച്ചതിനുള്ള മന്തൻ അവാർഡ് - 2008 അടുത്തിടെ ഏറ്റെടുത്ത പദ്ധതികൾ 2010ൽ PICAN - PARC ഇൻഡോ-കാനഡ ഓട്ടിസം നെറ്റ്‌വർക്കിന്റെ പ്രധാന സംഭാവനയാണ് ഡോ നന്ദിനി മുണ്ട്കൂർ റഫറൻസുകൾ ബാഹ്യ ലിങ്കുകൾ കുട്ടികളുടെ വികസനത്തിനും വൈകല്യങ്ങൾക്കും വേണ്ടിയുള്ള കേന്ദ്രം
നന്ദിയോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Nanniyode_Gramapanchayath
തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് നന്ദിയോട് .
ചോളർ , പാണ്ഡ്യർ , ചേരർ തുടങ്ങിയ രാജങ്ങ്ങളുടെ കാലത്ത് നാട്ടുരാജാക്കൻമാർ തമ്മിലുള്ള ശത്രുതയുടെയും കുടിപ്പകയുടേയും ഭാഗമായി ഉണ്ടാകുന്ന ചേരിപ്പോരുകൾക്ക് സാക്ഷ്യം വഹിച്ച ഭൂമിയാണിത്.
ഈ അടുത്തകാലം വരെ പൌരാണിക ശില്പങ്ങളും മറ്റും പാണ്ഡ്യൻ പാറകളിലെ ഗഹ്വരങ്ങളിൽ നിലനിന്നിരുന്നതായി ഓർമുക്കുന്നവർ ഇന്നുമുണ്ട്.
പലപ്രദേശങ്ങളിൽ നിന്നും ദീർഘയാത്ര ചെയ്തു വരുന്നവർക്ക് സ്ഥലവാസികളിൽനിന്ന് ലഭിച്ചുകൊണ്ടിരുന്ന സൽക്കാരങ്ങളിലും സഹായങ്ങളിലും സംതൃപ്തരായ അതിഥികൾ നന്ദിയോടുകൂടി നാട്ടുകാരെ പ്രശംസിച്ചിരുന്നു. 'നന്ദിയോട്' എന്ന സ്ഥലനാമം ഇങ്ങനെ ലഭിച്ചതാണെന്ന് പഴമക്കാർ പറയുന്നു സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
'വിജ്ഞാനദായിനി' വായനശാല എന്ന പേരിൽ കുഞ്ഞുകൃഷ്ണൻ ടെയ്ലർ സ്വന്തമായി തുടങ്ങിയ ഈ സ്ഥാപനമാണ് ആദ്യത്തെ ഗ്രന്ഥശാല.
1920 കളിൽ നന്ദിയോട് മഹാത്മാ യുവജന സമാജവും പിന്നീട് രൂപംകൊണ്ട ടാഗോർ ആർട്സ് ക്ളബ്ബുമാണ് പഞ്ചായത്തിലെ പ്രധാന സാംസ്കാരിക സ്ഥാപനങ്ങൾ.
1894 ൽ ആരംഭിച്ച പച്ച എൽ.പി.എസ് ആണ് പഞ്ചായത്തിലെ ആദ്യത്തെ ഔപചാരിക വിദ്യാഭ്യാസ സ്ഥാപനം.
മീൻമുട്ടി ,നന്ദിയോട് പബ്ളിക് മാർക്കറ്റ്, പാലുവള്ളി പബ്ളിക്ക് മാർക്കറ്റ് എന്നിവയാണ് പ്രധാന വാണിജ്യ കേന്ദ്രങ്ങൾ.
1953 മുതൽ 1961 വരെ ഇപ്പോഴത്തെ പെരിങ്ങമ്മല നന്ദിയോട് പഞ്ചായത്തുകൾ യോജിച്ച് കിടക്കുകയായിരുന്നു.
അപ്പോഴത്തെ പ്രസിഡന്റ് എ. ഇബ്രാഹിം കുഞ്ഞായിരുന്നു.
01/01/1962-ൽ നന്ദിയോട് പഞ്ചായത്ത് രൂപവത്കരിച്ചു.
1961 മുതൽ 1963 വരെ സ്പെഷ്യൽ ഓഫീസറുടെ ഭരണമായിരുന്നു.
1964 മുതൽ 1979 വരെയുള്ള കാലയളവിൽ ‍ആദ്യത്തെ നന്ദിയോട് പഞ്ചായത്ത് ഭരണസമിതി അധികാരത്തിൽ വന്നു.
ഭാസ്കരൻ ബി.എസ്.സി. ആയിരുന്നു ഈ കാലയളവിലെ പ്രസിഡന്റ്.
അതിരുകൾ കിഴക്ക് - വിതുര പഞ്ചായത്ത് തെക്ക് കിഴക്ക് - തൊളിക്കോട് പഞ്ചായത്ത് തെക്ക് - ആനാട് പഞ്ചായത്ത് പടിഞ്ഞാറ് - പനവൂർ പഞ്ചായത്ത് പടിഞ്ഞാറ് - വടക്ക് - കല്ലറ പഞ്ചായത്ത് വടക്ക് - പാങ്ങോട് പഞ്ചായത്ത് വടക്ക് - കിഴക്ക് - പെരിങ്ങല പഞ്ചായത്ത് ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ ഉയർന്ന പ്രദേശങ്ങൾ, ചരിവ് പ്രദേശങ്ങൾ, താഴ് വരകൾ, എന്നിങ്ങനെ തിരിക്കാം.
ലാറ്ററൈറ്റ് , എക്കൽമണ്ണ് , ചെമ്മണ്ണ് , ചരൽമണ്ണ് കൂടാതെ കോളുവിയം ഉൾപ്പെട്ട മണ്ണുമാണ് പ്രധാന മണ്ണിനങ്ങൾ ജലപ്രകൃതി
വാമനപുരം നദി ഈ ഗ്രമത്തിന്റെ വടക്കു ഭാഗത്തുകൂടി ഒഴുകുന്നു.
ഉപരിതല ജലസ്രോതസ്സുകളായ നീരുറവകൾ , കുളങ്ങൾ , തോടുകൾ , ജലാശയങ്ങൾ എന്നിവ ഉൾപ്പെട്ടതാണ് ജലസമ്പത്ത് ആരാധനാലയങ്ങൾ
വെമ്പിൽ മണലയം ശിവക്ഷേത്രം(കിഴക്ക് മഹാദേവനും,പടിഞ്ഞാറ് പാർവ്വതി ദേവിയും പ്രതിഷ്ഠ ഉള്ള അപൂർവ്വ ക്ഷേത്രങ്ങളിൽ ഒന്ന്), ആലുംകുഴി ശ്രീധർമ്മശാസ്താ ക്ഷേത്രം(പഞ്ചലോഹ പ്രതിഷ്ഠയുള്ള ക്ഷേത്രം),.
പച്ച ശാസ്താക്ഷേത്രം, ദ്രവ്യം വെട്ടിമല മാടൻ ക്ഷേത്രം, ആലംമ്പാറ ദേവീക്ഷേത്രം, കള്ളിപ്പാറ ആയിരവല്ലി ക്ഷേത്രം, താന്നിമൂട് കന്നുകാലിവനം ശിവക്ഷേത്രം, കുടവനാട് ദുർഗ്ഗാക്ഷേത്രം, പച്ച കുക്കിരിസാലിവേഷൻ ആർമി ചർച്ച്, ഇളവട്ടം സി.എസ്.ഐ. ചർച്ച്, പ്ളാവറ സാലിവേഷൻ ആർമി ചർച്ച്, പച്ചമല സി. എസ്. ഐ. ചർച്ച്, വഞ്ചുവം മുസ്ളീംപള്ളി, പാപ്പനംകോട് മുസ്ളീം പള്ളി, ആലുംകുഴി സി. എസ്. ഐ. ചർച്ച്.
പാലുവള്ളി കത്തോലിക്കാ ദേവാലയം, നന്ദിയോട് കത്തോലിക്കാ ദേവാലയം വിനോദസഞ്ചാര കേന്ദ്രങ്ങൾ മീൻമുട്ടി വിനോദ സഞ്ചാരകേന്ദ്രം (വെള്ളച്ചാട്ടം) ലോവർ മീന്മുട്ടി അണക്കെട്ട് ഗ്രാമപഞ്ചായത്ത് വാർഡുകൾ ആനകുളം മീൻമൂട്ടി പാണ്ടിയൻപാറ കള്ളിപ്പാറ കുറുന്താളി പാലോട് പുലിയൂർ നന്ദിയോട് നവോദയ വട്ടപ്പൻകാട് പച്ച ആലുംകുഴി കുറുപുഴ ഇളവട്ടം പേരയം താന്നിമൂട് ആലമ്പാറ പാലുവള്ളി അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (നന്ദിയോട് ഗ്രാമപഞ്ചായത്ത്)
നന്ദിവാഡ രത്നശ്രീ
നന്ദിവാഡ രത്നശ്രീ (26 നവംബർ 1963 – 9 മെയ് 2021) അല്ലെങ്കിൽ ഡോ.എൻ.രത്നശ്രീ ഇന്ത്യൻ അസ്ട്രോഫിസിക്സിസിസ്റ്റും, ശാസ്ത്രപ്രചാരകയും, ശാസ്ത്രചരിത്രകാരിയുമാണ്.
നെഹ്റു പ്ലാനറ്റേറിയത്തിന്റെ ഡയറക്ടറായി 20 വർഷക്കാലം സേവനമനുഷ്ടിച്ചു.
ജ്യോതിശ്ശാസ്ത്രം ജനകീയമാക്കുന്നതിൽ വലിയ പങ്കു വഹിച്ചു.
1963 നവംബർ 26 ന് ഹൈദരാബാദിൽ ജനനം, ഹൈദരാബാദ് കേന്ദ്ര സർവകലാശാലയിൽ നിന്ന് 1986 ൽ ഫിസിക്സിൽ ബിരുദാനന്തര ബിരുദം, ശേഷം TIFR ലെ ജ്യോതിശാസ്ത്ര വിഭാഗത്തിൽ PhD യ്ക്ക് ചേരുമ്പോൾ വളരെ കുറച്ച് സ്ത്രീകൾ മാത്രമേ അവിടെ ശാസ്ത്ര വിദ്യാർത്ഥികളായി ഉണ്ടായിരുന്നുള്ളൂ.
പ്രൊഫ. അലക് റായുടെ മാർഗനിർദ്ദേശത്തിൽ Large Magellanic Cloud ലെ ബൈനറി നക്ഷത്രങ്ങളുടെ ജീവിതചക്രത്തെ അവർ ഗവേഷണവിധേയമാക്കി.
നമ്മുടെ മിൽക്കി വേയുടെ ഒരു സാറ്റലൈറ്റ് ഗാലക്സി ആണ് LMC.
ശേഷം University of Vermont ൽ Prof Joanna Rankin ന് ഒപ്പവും രാമൻ റിസർച്ച് ഇൻസ്റ്റിറ്റ്യൂട്ടിൽ പ്രൊഫ. അവിനാശ് ദേശ്പാണ്ഡെയ്ക്കൊപ്പവും പൾസാറുകളെ പറ്റി പഠിച്ചു.
അമേരിക്കയിൽ ആയിരുന്ന സമയത്ത് അരെസിബൊ ഒബ്സർവേറ്ററിയിൽ പ്രവർത്തിക്കാനും അവർക്ക് സാധിച്ചു.
Department of Science and Technology (DST) ഗവേഷണ വിദ്യാർത്ഥികൾക്ക് പ്രസവാവധി നൽകിയിരുന്നുവെങ്കിലും TIFR ൽ ആ കാലത്ത് ആ നിയമം ബാധകമായിരുന്നില്ല  ഡോ. രത്നശ്രീ പ്രസവാവധിക്ക് വേണ്ടി അക്ഷീണം വാദിക്കുകയും അത് നേടിയെടുക്കുകയും ചെയ്തത് ചരിത്രപരമായി തന്നെ വിലയിരുത്തപ്പെടേണ്ട ഒന്നാണ്.
1996 ൽ ഡോ.രത്നശ്രീ ഡൽഹിയിലെ നെഹ്റു പ്ലാനറ്റേറിയത്തിൽ senior astronomy educator ആയി ചുമതലയേറ്റു; 1999 ൽ പ്ലാനറ്റേറിയം ഡയറക്ടർ ആയി.
അവിടുന്നങ്ങോട്ട് പ്ലാനറ്റേറിയത്തിനും ഇന്ത്യയിലെ ജ്യോതിശാസ്ത്ര വിദ്യാഭ്യാസത്തിനും മാറ്റങ്ങളുടെ കാലമായിരുന്നു.
പ്ലാനറ്റേറിയത്തിലെ മെക്കാനിക്കൽ സംവിധാനങ്ങളെ ഹൈബ്രിഡ് മോഡിൽ ആക്കിയത് ഒരു തുടക്കമായിരുന്നു.
പിന്നീടങ്ങോട്ട് outreach programs, student projects, public events, sky watch എന്നിങ്ങനെ ഇന്ത്യയിൽ ജ്യോതിശാസ്ത്രത്തിന്റെ ജനകീയതയക്ക് വേണ്ടി തന്റെ ജീവിതത്തിന്റെ ഏറിയ സമയവും അവർ മാറ്റിവയ്ക്കുകയായിരുന്നു.
ശാസ്ത്രഞ്ജരുടെ ഓർമ്മദിവസങ്ങളിൽ അവരുടെ സംഭാവനകളെ പറ്റിയും ഗവേഷണജീവിതത്തെപ്പറ്റിയും സമൂഹത്തിനോട് സംസാരിക്കാൻ അവർ തയാറായിരുന്നു.
2000 കാലഘട്ടത്തിലാണ് അവരുടെ ശ്രദ്ധ ചരിത്രസ്മാരകങ്ങളിലേക്കും അവിടെയുള്ള ജ്യോതിശാസ്ത്ര സംവിധാനങ്ങളിലേക്കും തിരിഞ്ഞത്.
അതിൽ ഏറെ പ്രധാനപ്പെട്ടതായിരുന്നു ജന്തർ മന്ദർ .
ജയ്പൂരിലെ രാജാ സവായ് ജയ്സിംഗ് 1724 നും 1730 നും ഇടയിൽ പണികഴിപ്പിച്ചതാണ് ഡൽഹി, ജയ്പൂർ, ഉജ്ജയ്ൻ, വാരണാസി എന്നിവിടങ്ങളിലെ ജന്തർ മന്ദിറുകൾ.
1743 ൽ അദ്ദേഹത്തിന്റെ മരണശേഷം വിസ്മൃതിയിലേക്ക് വീണുപോയ അവിടുത്തെ astronomical instruments അവരെ ആവേശം കൊള്ളിച്ചു.
ഇന്ത്യയിലെ ശരിയായ ജ്യോതിശാസ്ത്ര പാരമ്പര്യത്തിന്റെ അടയാളം തന്നെയാണവ.
അവിടുത്തെ സംവിധാനങ്ങളെ ശാസ്ത്ര സമൂഹത്തിനും വിദ്യാർത്ഥികൾക്കും ഡോ. രത്നശ്രീ പരിചയപ്പെടുത്തി.
2018 ൽ ജയ്പൂരിൽ നടന്ന International Astronomical Union Symposium on Solar Physics ൽ അവർ ജന്തർ മന്ദിറിനെ ഗവേഷകലോകത്തിന് മുന്നിലെത്തിച്ചു.
Archeological Survey of India യുമായി ചേർന്ന് ഡൽഹി ജന്തർ മന്ദിറിന്റെ പുനരുദ്ധാരണത്തിലും അവർ പ്രവർത്തിച്ചു.
2014 ൽ Astronomical Society of India അവരുടെ Public Outreach and Education Committee യുടെ ചെയർപേഴ്സൺ ആയി തിരഞ്ഞെടുത്തത് ഡോ. രത്നശ്രീയെ ആയിരുന്നു.
2019 ൽ ഗാന്ധിയുടെ നൂറ്റമ്പതാം ജന്മവാർഷിക സമയത്ത് അദ്ദേഹത്തിന് ജ്യോതിശാസ്ത്രത്തിലുണ്ടായിരുന്ന താൽപര്യത്തെക്കുറിച്ച് ഡോ.രത്നശ്രീ എഴുതിയ ലേഖനം വളരെ ശ്രദ്ധേയമായിരുന്നു.
പലർക്കും അതൊരു പുതിയ അറിവായിരുന്നു.
Astronomy യെ സംബന്ധിച്ച അദ്ദേഹത്തിന്റെ ലേഖനങ്ങളുടെ വെളിച്ചത്തിൽ ‘Bapu Khagol Mela’ എന്ന പേരിൽ ഗാന്ധി സന്ദർശിച്ച സ്ഥലങ്ങളിൽ പോയി skywatch സംഘടിപ്പിക്കാനുള്ള ഒരു പദ്ധതി അവർ വിഭാവനം ചെയ്തു; ഒരു പരിധി വരെ അത് വിജയിപ്പിക്കാനും സാധിച്ചു.
The Jantar Mantar in Delhi
National Council of Science Museums ന്റെ advisor on Astronomy related communications, National Council of Educational Research and Training ൽ chief editor of science related publications എന്നീ നിലകളിൽ നിസ്തുലമായ സേവനമാണ് അവർ നടത്തിയത്.
“People’s Astronomer” എന്ന വിശേഷണം ഏറ്റവും യോജിക്കുന്ന വ്യക്തിയാണ് ഡോ. രത്നശ്രീ.
ജ്യോതിഷത്തെ വളരെ നിശിതമായി വിമർശിക്കുകയും UGC യുടെ ജ്യോതിഷം പാഠ്യവിഷയമാക്കാനുള്ള തീരുമാനത്തെ എതിർക്കുകയും ശരിയായ ശാസ്ത്രത്തെ സമൂഹത്തിന് കാട്ടിക്കൊടുക്കുകയും ചെയ്തു എന്നത് മാത്രമല്ല; ഇന്ത്യയിൽ ഇന്നുള്ള ശാസ്ത്ര പ്രചാരകർക്കും, അമേച്വർ അസ്ട്രോണമേഴ്സിനും, ജ്യോതിശാസ്ത്ര പ്രസ്ഥാനങ്ങൾക്കും എക്കാലവും പ്രചോദനമാകുന്ന പ്രവർത്തനശൈലിയും ആശയങ്ങളും ബാക്കി വെച്ചു എന്നതും അവരുടെ ജീവിതത്തെ ഏറെ ശ്രദ്ധേയമാക്കുന്നു.
2021 ലെ കൊവിഡ് കാലത്ത് അപ്രതീക്ഷിതമായി സംഭവിച്ച അവരുടെ വിയോഗം തികച്ചും വലിയൊരു നഷ്ടമാണ്.
അവലംബം പുറത്തേക്കുള്ള കണ്ണികൾ ശ്രുതി കെ.എസ്. ലൂക്ക സയൻസ് പോർട്ടലിൽ എഴുതിയ ജീവചരിത്രക്കുറിപ്പ്
നന്ദു
പ്രധാനമായും മലയാള സിനിമകളിൽ ജോലി ചെയ്യുന്ന ഇന്ത്യൻ ചലച്ചിത്ര നടനാണ് നന്ദു .
30 വർഷത്തിലേറെയായി അദ്ദേഹം ഈ മേഖലയിൽ ഏർപ്പെട്ടിട്ടുണ്ടെങ്കിലും രഞ്ജിത്ത് സംവിധാനം ചെയ്ത സ്പിരിറ്റിലെ അഭിനയം പ്രശംസ പിടിച്ചുപറ്റി.
നിരവധി പ്രിയദർശൻ ചിത്രങ്ങളിലും അദ്ദേഹം അഭിനയിച്ചിട്ടുണ്ട്.
സ്പിരിറ്റ് എന്ന ചിത്രത്തിന് മികച്ച സഹനടനുള്ള സിമ അവാർഡ് ലഭിച്ചു.
1965-ൽ തിരുവനന്തപുരത്ത് നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്സിലെ ടേബിൾ ടെന്നീസ് പരിശീലകനായ കൃഷ്ണമൂർത്തിയുടെയും  ഗായികയായ സുകുമാരിയുടെയും മകനായി  ജനിച്ചു.
അമ്മയുടെ മരണശേഷം  അമ്മാവനും അമ്മായിയും വളർത്തി.
പിതാവ് ഒരിക്കലും പുനർവിവാഹം ചെയ്തിട്ടില്ല.
വേണു നാഗവള്ളി സംവിധാനം ചെയ്ത സർവകലാസാല (1986) ആയിരുന്നു അദ്ദേഹത്തിന്റെ ആദ്യ ചിത്രം.
കരിയറിലെ ആദ്യകാലങ്ങളിൽ അദ്ദേഹത്തിന്റെ മിക്ക വേഷങ്ങളും കോളേജ് പശ്ചാത്തലത്തിലായിരുന്നു.1997-ൽ  കവിതയെ  വിവാഹം കഴിച്ചു.
മക്കൾ; നന്ദിത (ജനനം:1999), ക്രിഷൻ (ജനനം: 2013).
1986-ൽ മോഹൻലാൽ അഭിനയിച്ച സർവകലാസലയിലാണ് അദ്ദേഹം തന്റെ കരിയർ ആരംഭിച്ചത്.
കഴിഞ്ഞ 20 വർഷമായി സിനിമാ മേഖലയിലാണെങ്കിലും, മോഹൻലാൽ അഭിനയിച്ച സ്പിരിറ്റ് എന്ന ചിത്രത്തിലെ അഭിനയത്തിന് പ്രശംസ പിടിച്ചുപറ്റി.
മുമ്പ് നല്ല വേഷങ്ങൾ കൈകാര്യം ചെയ്തിട്ടുണ്ടെങ്കിലും സ്പിരിറ്റിലെ അഭിനയത്തിന് അദ്ദേഹം ഏറെ പ്രശംസ പിടിച്ചുപറ്റി.
അവാർഡുകളും നാമനിർദ്ദേശങ്ങളും ഫിലിംഫെയർ അവാർഡ് സൗത്ത് - മികച്ച സഹനടൻ- ( സ്പിരിറ്റ് ) അവലംബം ↑ http://archive.indianexpress.com/news/nandalal-krishnamurthy-on-a-career-high/1177716/ ↑ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Nandu നന്ദു at MSI
നന്ദ് ജാവേരി ഇംഗ്ലീഷ് വിലാസം https://ml.wikipedia.org/wiki/Nand_Javeri
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ സിന്ധി കവിയാണ് നന്ദ് ജാവേരി .
ആകാർ കഥ (കവിത)എന്ന എന്ന കവിതാ സമാഹാരത്തിനായിരുന്നു പുരസ്കാരം.
കൃതികൾ ആകാർ കഥ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2016 അവലംബം ↑
ബുദ്ധദേവ് ദാസ്ഗുപ്ത ഇംഗ്ലീഷ് വിലാസം https://ml.wikipedia.org/wiki/Buddhadeb_Dasgupta
ഒരു ബംഗാളി ചലച്ചിത്രസംവിധായകനും, തിരക്കഥാകൃത്തും, കവിയുമായിരുന്നു ബുദ്ധദേവ് ദാസ്ഗുപ്ത (11 ഫെബ്രുവരി 1944 – 10 ജൂൺ 2021 (ബംഗാളി: বুদ্ধদেব দাশগুপ্ত).
ഇദ്ദേഹത്തിന്റെ അഞ്ച് ചിത്രങ്ങൾ മികച്ച ചലച്ചിത്രത്തിനുള്ള ദേശീയ ചലച്ചിത്രപുരസ്കാരങ്ങൾക്ക് അർഹമായിട്ടുണ്ട്.
രണ്ട് തവണ മികച്ച സംവിധായകനുള്ള ദേശീയ ചലച്ചിത്രപുരസ്കാരങ്ങളും നേടി.
1988-ലും 1994-ലും ബെർലിൻ ചലച്ചിത്രമേളയിൽ ഗോൾഡൻ ബെർലിൻ ബെയർ പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.
പ്രധാന ചലച്ചിത്രങ്ങൾ സമയേർ കച്ചേ (1968) (ഹ്രസ്വചിത്രം) ദൂരത്വ (1978) (Distance) നീം അന്നപൂർണ്ണ (1979) (Bitter Morsel) ഗ്രിഹജുദാ (1982) (The Civil War) അന്ധി ഗാലി (1984) (Blind Alley) ഫേരാ (1988) (The Return) ഭാഗ് ബഹാദൂർ (1989) (The Tiger Man) തഹാദേർ കഥാ (1992) (Their Story) ചരാചർ (1993) (Shelter of the Wings) ലാൽ ദർജ (1997) (The Red Door) ഉത്തര (2000) (The Wrestlers) മൻദോ മേയാർ ഉപാഖ്യാൻ (2002) (A Tale of a Naughty Girl) സ്വപ്നേർ ദിൻ (2004) (Chased by Dreams) അമി, യാസിൻ അർ അമർ മധുബാല (2007) (The Voyeurs) കാൽപുരുഷ് (2008) (Memories in the Mist) ജനാല (2009) (The Window) പുരസ്കാരങ്ങൾ 2008 Spain International Film Festival ലൈഫ് ടൈം അച്ചീവ്മെന്റ് അവാർഡ്.
2007 Athens International Film Festival Golden Athena Award ദേശീയ ചലച്ചിത്രപുരസ്കാരം മികച്ച ചലച്ചിത്രം 1989: ഭാഗ് ബഹാദൂർ 1993: ചരാചർ 1997: ലാൽ ദർജ 2002: മൻദോ മേയാർ ഉപാഖ്യാൻ 2008: കാൽപുരുഷ് മികച്ച സംവിധാനം 2000: ഉത്തര 2005: സ്വപ്നേർ ദിൻ മികച്ച പ്രാദേശിക ചലച്ചിത്രം (ബംഗാളി) 1978: ദൂരത്വ 1993: തഹാദേർ കഥാ Berlin International Film Festival 38th Berlin International Film Festival|1988: Golden Bear: ഫേരാ, Nominated 44th Berlin International Film Festival|1994: Golden Bear: ചരാചർ: Nominated Venice Film Festival 2000: Golden Lion: ഉത്തര (The Wrestler): Nominated 2000: Special Director Award: ഉത്തര  (The Wrestler) അവലംബം പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ബുദ്ധദേവ് ദാസ്ഗുപ്ത Three Films of Buddhaddeb Dasgupta Archived 2009-06-21 at the Wayback Machine .
Merchant of Dreams: Buddhadeb Dasgupta gets lifetime achievement award at the Spain International Film Festival Interview-based profile on Write2kill.in
ബുദ്ധനീലകണ്ഠ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Budhanilkantha_Temple
നേപ്പാളിലെ കാഠ്മണ്ഡു ജില്ലയിൽ ശിവപുരി മലയുടെ താഴ്‌വാരത്തിൽ സ്ഥിതി ചെയ്യുന്ന ഒരു ഹൈന്ദവ ക്ഷേത്രമാണ് ബുദ്ധനീലകണ്ഠ ക്ഷേത്രം .
തുറന്ന നിലയിലുള്ള ഈ ക്ഷേത്രത്തിലെ (open air temple) മുഖ്യ പ്രതിഷ്ഠ ശയന നിലയിലുള്ള മഹാവിഷ്ണുവാണ് .
നേപ്പാളിലെ ഏറ്റവും വലിയ ശിലാശിൽപമാണ് ഈ മഹാവിഷ്ണു പ്രതിഷ്ഠ എന്നു കരുതുന്നു .
ക്ഷേത്രകവാടത്തിലെ കാളകളുടെ ശിൽപങ്ങൾ ക്ഷേത്രകവാടം പ്രതിഷ്ഠ
നാരായന്താൻ ക്ഷേത്രം എന്നുകൂടി അറിയപ്പെടുന്ന ബുദ്ധനീലകണ്ഠ ക്ഷേത്രത്തിന് ബുദ്ധനുമായി യാതൊരു ബന്ധമില്ല.
ഒറ്റക്കരിങ്കല്ലിൽ കൊത്തിയ വിഗ്രഹത്തിന് അഞ്ച് മീറ്റർ (16.4 അടി) ഉയരമുണ്ട്.
പതിമൂന്ന് മീറ്റർ നീളമുള്ള ഒരു തടാകത്തിൽ അനന്തന്റെ മുകളിൽ ശയിക്കുന്ന നിലയിലാണ് വിഗ്രഹം പ്രതിഷ്ഠിച്ചിട്ടുള്ളത് .
കരിങ്കൽവിഗ്രഹം ജലോപരിതലത്തിൽ പൊങ്ങിക്കിടക്കുകയാണ് എന്ന വിശ്വാസത്തിന്റെ യുക്തി ചോദ്യം ചെയ്യപ്പെടുന്നുണ്ട്.
1957 ൽ ശാസ്ത്രീയ പരിശോധനയ്ക്ക് ശ്രമം നടന്നുവെങ്കിലും സത്യാവസ്ഥ എന്താണെന്ന് ഇനിയും കണ്ടെത്താൻ സാധിച്ചിട്ടില്ല.
ലാവാ ശിലയോട് സദൃശമായ ശിലയാണ് പ്രതിഷ്ഠയിലുള്ളത് എന്ന് തിരിച്ചറിഞ്ഞിട്ടുണ്ട്.
ജലത്തിൽ പൊങ്ങിക്കിടക്കുന്നതിന്റെ കാരണം തേടിയുള്ള ശാസ്ത്രീയ പരീക്ഷണങ്ങൾക്ക് ശ്രമം നടക്കുന്നുവെങ്കിലും അത് അനുവദിക്കപ്പെടുന്നില്ല.
കാർത്തിക മാസത്തിൽ  (ഒക്ടോബർ - നവംബർ മാസങ്ങളിൽ) നടക്കുന്ന ഹരിബോന്ദിനി ഏകാദശി മേള ഇവിടുത്തെ പ്രധാന ചടങ്ങാണ്.
ആയിരക്കണക്കിന് വിശ്വാസികൾ ഈ ചടങ്ങിൽ സംബന്ധിക്കുന്നു.
വിഷ്ണുവിനെ അദ്ദേഹത്തിൻറെ ദീർഘമായ ഉറക്കത്തിൽ നിന്നും ഉണർത്തുന്നതിനുള്ള ചടങ്ങുകളാണ് ഈ ഉൽസവത്തിൽ നടത്തുന്നത് .
1641 മുതൽ 1674 വരെ നേപ്പാൾ ഭരിച്ചിരുന്ന പ്രതാപ് മല്ല രാജാവിന് ഉണ്ടായ ഒരു അശരീരിയുടെ ഫലമായി അതിനു ശേഷമുള്ള നേപ്പാളി ഭരണാധികാരിളാരും തന്നെ ഈ ക്ഷേത്രം സന്ദർശിച്ചിട്ടില്ല.
ക്ഷേത്രം സന്ദർശിച്ചാൽ രാജാവിന് അകാല മൃത്യുവുണ്ടാകും എന്നായിരുന്നത്രേ വിശ്വാസം.
ഈ ഭയം മൂലം പിൽക്കാല രാജാക്കൻമാർ ക്ഷേത്ര സന്ദർശനം ഒഴിവാക്കുകയായിരുന്നുവത്രേ!
ബുദ്ധനീലകണ്ഠ ക്ഷേത്ര സമുച്ചയം അവലംബം
ബുദ്ധഘോഷൻ ഇംഗ്ലീഷ് വിലാസം https://ml.wikipedia.org/wiki/Buddhaghosa
പൊതുവർഷം അഞ്ചാം നൂറ്റാണ്ടിൽ ജീവിച്ചിരുന്ന ഒരു ഥേരവാദ ബുദ്ധമത പണ്ഡിതനും വ്യാഖ്യാതാവും ആയിരുന്നു ബുദ്ധഘോഷൻ .
ബുദ്ധൻ പ്രഘോഷിച്ച മുക്തിമാർഗ്ഗത്തെ ഥേരവാദവീക്ഷണത്തിൽ സമഗ്രമായി സംഗ്രഹിച്ച് വിശകലനം ചെയ്യുന്ന "വിശുദ്ധിമാർഗ്ഗം" ആണ് അദ്ദേഹത്തിന്റെ ഏറ്റവും അറിയപ്പെടുന്ന രചന.
ബുദ്ധഘോഷന്റെ വ്യാഖ്യാനങ്ങൾ പൊതുവർഷം 12-ആം നൂറ്റാണ്ടു മുതലെങ്കിലും ഥേരവാദലിഖിതങ്ങളുടെ അംഗീകൃതഭാഷ്യമായി കണക്കാക്കപ്പെടുന്നു.
ഥേരവാദികളും അല്ലാത്തവരുമായ പണ്ഡിതന്മാർ പൊതുവേ അദ്ദേഹത്തെ, ഥേരവാദതത്ത്വങ്ങളുടെ ഏറ്റവും പ്രധാന വ്യാഖ്യാതാവായി മാനിയ്ക്കുന്നു.
ഇന്ത്യയിൽ ബ്രാഹ്മണപശ്ചാത്തലത്തിൽ ജനിച്ചു വളർന്ന അദ്ദേഹം, തന്റെ പ്രസിദ്ധമായ വ്യാഖ്യാനങ്ങൾ നിർവഹിച്ചത്, ശ്രീലങ്കയിൽ , ബുദ്ധമത ലിഖിതങ്ങളുടെ സിംഹളഭാഷ്യത്തെ ആശ്രയിച്ചാണ്.
ബർമ്മയിൽ ബുദ്ധമതം പ്രചരിപ്പിച്ചതു ബുദ്ധഘോഷനാണെന്നു കരുതുന്നവരുണ്ട്.
ബുദ്ധഘോഷന്റെ ജീവിതത്തെക്കുറിച്ച് വളരെക്കുറച്ചു വിവരങ്ങൾ മാത്രമേ ലഭ്യമായുള്ളു.
അവ മുഖ്യമായും ശ്രീലങ്കയിലെ പുരാതന ചരിത്രരചനയായ മഹാവംശത്തെ ആശ്രയിച്ചുള്ളവയാണ്.
അതനുസരിച്ച് അദ്ദേഹം ജനിച്ചത് ഉത്തരേന്ത്യയിലെ മഗധരാജ്യത്ത്, ബുദ്ധഗയയ്ക്കടുത്തുള്ള ഒരു ബ്രാഹ്മണകുടുംബത്തിലാണ്.
പിന്നീട് ബുദ്ധമതസിദ്ധാന്തങ്ങളെക്കുറിച്ച് അറിയാനിടയായ ബുദ്ധഘോഷൻ ബുദ്ധമതസംഹിതയായ ത്രിപീഠിക പഠിക്കാനൊരുങ്ങി.
ആ രചനാസംഹിതയുടെ വ്യാഖ്യാനങ്ങൾ ഇന്ത്യയിൽ നഷ്ടപ്പെട്ടിരുന്നു എന്നറിഞ്ഞ അദ്ദേഹം, ശ്രീലങ്കയിൽ നിലവിലുണ്ടായിരുന്ന സിംഹളഭാഷാവ്യാഖ്യാനം തേടി ആ ദ്വീപിലേക്കു സഞ്ചരിച്ചു.
അവിടെ അനുരാധപുരത്തെ മഹാവിഹാരത്തിൽ പരിരക്ഷിക്കപ്പെട്ടിരുന്ന സിംഹളവ്യാഖ്യാനം പഠിച്ച അദ്ദേഹം അവ സമന്വയിപ്പിച്ച് പാലി ഭാഷയിൽ ഏകീകൃതമായൊരു സമഗ്രവ്യാഖ്യാനം എഴുതി.
പിന്നീട് അദ്ദേഹം ഇന്ത്യയിലേക്കു മടങ്ങി.
ബുദ്ധഘോഷന്റെ ജീവിതകഥയുടെ ഈ മഹാവംശഭാഷ്യം, അവയുടെ ഭാഗമായ അത്ഭുതകഥകളും ദൈവികമായ ഇടപെടലുകളും ഒഴിച്ചാൽ, ഇതരരേഖകളുടെ അഭാവത്തിൽ, പൊതുവേ വിശ്വസനീയമായി കരുതപ്പെടുന്നു.
എങ്കിലും മഗധരാജ്യത്തെ ബുദ്ധഗയ അദ്ദേഹത്തിന്റെ ജന്മസ്ഥലമാണെന്ന് ഉറപ്പില്ല.
ബുദ്ധഘോഷന്റെ വ്യാഖ്യാനങ്ങളുടെ ഉപക്രമങ്ങളിൽ അദ്ദേഹവുമായി ബന്ധപ്പെടുത്തി പറയുന്ന ഇന്ത്യയിലെ ഏക സ്ഥലം ദക്ഷിണഭാരതത്തിലെ കാഞ്ചി ആണ്.
അതിനാൽ അവിടം ആയിരിക്കാം ജന്മസ്ഥലമെന്നും, ബുദ്ധന്റെ ജീവിതവും പ്രഘോഷണവുമായി കൂടുതൽ ബന്ധപ്പെട്ട സ്ഥലമെന്ന നിലയിൽ മഹാവംശാഖ്യാനം ബുദ്ധഗയയെ ജന്മസ്ഥലമാക്കിയതാവാം എന്നും വാദമുണ്ട്.
അവലംബം ↑ ( v. Hinüber 1996 , പുറം. 103) harv error: no target: CITEREFv.
_Hinüber1996 ( help ) is more specific, estimating dates for Buddhaghosa of 370–450 CE based on the Mahavamsa and other sources.
Following the Mahavamsa, ( Bhikkhu Ñāṇamoli 1999 , പുറം. xxvi) harv error: no target: CITEREFBhikkhu_Ñāṇamoli1999 ( help ) places Buddhaghosa's arrival as coming during the reign of King Mahanama, between 412 and 434 CE.
1 2 Strong,  John (2004), "Buddhaghosa",  in Buswell, Jr., Robert E., Macmillan Encyclopedia of Buddhism, USA: Macmillan Reference USA, pp. 75, ISBN 0-02-865910-4 ↑ എസ്. രാധാകൃഷ്ണൻ , ഇന്ത്യൻ ഫിലോസഫി, ഒന്നാം വാല്യം(പുറം 291) ↑ Crosby, Kate (2004), "Theravada", in Buswell, Jr., Robert E., Macmillan Encyclopedia of Buddhism, USA: Macmillan Reference USA, pp. 836–841, ISBN 0-02-865910-4 ↑ v. Hinüber, Oskar (1996), A Handbook of Pali Literature, New Delhi: Munshiram Manoharal Publishers Pvt. Ltd., ISBN 81-215-0778-2 ↑ Paths of Faith, John A Hutchison (പുറങ്ങൾ 126-27)
ബുദ്ധദേവ് ബസു ഇംഗ്ലീഷ് വിലാസം https://ml.wikipedia.org/wiki/Buddhadeb_Bosu
കവിത, കഥ, നാടകം, നിരൂപണം , പരിഭാഷ, എന്നീ  വിവിധ മേഖലകളിൽ ബംഗാളി സാഹിത്യരംഗത്ത് പ്രത്യേക വ്യക്തിമുദ്ര പതിപ്പിച്ചിട്ടുളള സാഹിത്യകാരനാണ്, ബുദ്ധദേവ് ബസു (বুদ্ধদেব বসু; 1908–1974).
കൊബിത എന്നപേരിൽ അദ്ദേഹം ആരംഭിച്ച മാസിക, ഇളംതലമുറയുടെ രചനകൾക്ക്  മുൻതൂക്കം നല്കുന്നതിനോടൊപ്പം, ബംഗാളി കവിതയുടെ ദിശ നിർണ്ണയിക്കുന്നതിനും സഹായകമായി സംസ്കൃതം,  ഫ്രഞ്ച്, ഇംഗലീഷ്, ഭാഷകളിൽ നിന്ന് ഒട്ടനവധി രചനകൾ ബംഗാളിയിലേക്ക് പരിഭാഷപ്പെടുത്തിയിട്ടുണ്ട്.
ഇന്ന് ബംഗ്ലാ ദേശിൽ ഉൾപ്പെടുന്ന കൊമില്ലയിലാണ് ബുദ്ധദേവ് ബസുവിന്റെ ജനനം.
പ്രാഥമിക വിദ്യാഭ്യാസവും, കോളേജ് വിദ്യാഭ്യാസവും (M.A.ഇംഗ്ളീഷ്) ഢാക്കയിൽ പൂർത്തിയാക്കി.
1931-ൽ കൊൽക്കത്തയിലെത്തി ആദ്യം  റിപ്പൺ കോളേജിൽ അദ്ധ്യാപകനായും പിന്നീട് സ്റ്റേറ്റ്സ്മാൻ പത്രത്തിൽ ലേഖകനായും ,എഡിറ്ററായും പണിയെടുത്തു.
1956-ൽ ഇന്ത്യയിലാദ്യമായി, ഭാഷയുടെ അതിരുകളില്ലാതെ, സാഹിത്യരചനകളുടെ താരതമ്യപഠനത്തിനായി  Comparative literature എന്ന വിഭാഗം  ജാദവ്പൂർ യൂണിവേഴ്സിറ്റി ആരംഭിച്ചപ്പോൾ ,അതിനു നേതൃത്വം നല്കാനായി  ബുദ്ധദേവ് ബസുവാണ് ക്ഷണിക്കപ്പെട്ടത്.
1974-ൽ ഹൃദ്രോഗം മൂലം കൊൽക്കത്തയിൽ വെച്ച് നിര്യാതനായി.
ഉത്തരാധുനിക സാഹിത്യകാരനായി  വിശേഷിപ്പിക്കപ്പെടുന്ന ബുദ്ധദേവ് ബസു, നാലു ദശാബ്ദക്കാലം ബംഗാളി സാഹിത്യലോകത്തെ പരിപുഷ്ടമാക്കി.
1967-ൽ സാഹിത്യ അകാദമി അവാർഡും 1971-ൽ പദ്മ ഭൂഷണും ,  1974-ൽ , സ്വാഗത് ബിദായ് എന്ന കവിതാസംഗ്രഹത്തിന് രബീന്ദ്ര പുരസ്കാറും ലഭിച്ചു.
ശ്രദ്ധേയമായ കൃതികൾ കവിത
മൊർമൊറാണി.
(1925), ബന്ദീർ ബന്ദന (1930),പൃഥ്വീർ പഥേ (1933) കംഗവതി (1931) ദമയന്തി(1943), ദ്രൌപതീർ സാരി (1945)  দ্রৌপদীর শাড়ি  (1945), ശീതേർ പ്രാർത്ഥന, ബസന്തേർ ഉത്തർ (1955) , മൊർചേ പഡാ പേരക്കേർ ഗാൻ (1966) ,  ഏക് ദിൻ പ്രതിദിൻ (1971) ,സ്വാഗത് ബിദായ് (1971) നോവലുകൾ
സാരാ (1930), സാനന്ദ (1933), ലാൽ മേഘ് (1934), പരിക്രമാ (1938)  , കാലോ ഹവാ (1942), തിഥിഡോർ (1949) , മൌലീനാഥ് (1952).
നീലാഞ്ജനേർ ഖാതാ( 1960), രാത് ഭൊർ ബൃഷ്ടി (1967) പാതാൾ ഥേക്കേ ആലാപ് (1967), ഗൊലാപ് കെനോ കാലോ (1968), രുക്മി(1972) കഥകൾ
അഭ്നൊയ്, അഭിനൊയ് നൊയ്, (1940), രേഖാചിത്ര (1931), ഹവാ ബദൽ (1943) ഏക്ടി ജീബോൻ ഒ കയേക്ടി മൃത്യു (1960) ഹൃദയേർ ജാഗൊരൺ (1964), പരിഭാഷ
കാളിദാസേർ മേഘ്ദൂത്,(1957), ബോദലേയർ : താർ കൊബിത (1960),   ഹേൽഡലീനേർ കബിത(1961) റൈനർ മാരിയാ റിൽക്കേർ കൊബിത (1970) അവലംബം ↑ Buddhadev Bose ↑ ↑ ബുദ്ധദേവ് ബസു: അമിത് ചൌധരി
ബുദ്ധദേവ്‌ ഭട്ടാചാര്യ
പശ്ചിമ ബംഗാളിലെ അവസാനത്തെ കമ്മ്യൂണിസ്റ്റ് മുഖ്യമന്ത്രിയായിരുന്ന 
കൽക്കട്ടയിൽ നിന്നുള്ള മാർക്സിസ്റ്റ് പാർട്ടിയുടെ മുതിർന്ന നേതാവായിരുന്നു ബുദ്ധദേവ് ഭട്ടാചാര്യ.
(1944-2024) 1977 മുതൽ 23 വർഷത്തെ തുടർച്ചയായ
ഭരണത്തിന് ശേഷം 
മുതിർന്ന സിപിഎം നേതാവായിരുന്ന 
ജ്യോതിബസു മുഖ്യമന്ത്രി സ്ഥാനമൊഴിഞ്ഞപ്പോൾ
2000 മുതൽ 2011 വരെ പശ്ചിമ ബംഗാളിൽ തുടർച്ചയായി രണ്ട് തവണയായി പതിനൊന്ന് വർഷം
മുഖ്യമന്ത്രിയായിരുന്നു.
ആറ് തവണ നിയമസഭാംഗമായും
മാർക്സിസ്റ്റ് പാർട്ടിയുടെ 
പോളിറ്റ് ബ്യൂറോ അംഗമായും പ്രവർത്തിച്ചിട്ടുണ്ട്.
വാർധക്യ സഹജമായ
അസുഖങ്ങൾക്ക് ചികിത്സയിൽ തുടരവെ
2024 ഓഗസ്റ്റ് 8ന് രാവിലെ 8.20ന് 
അന്തരിച്ചു.
പശ്ചിമ ബംഗാളിലെ ഉത്തര കൽക്കട്ടയിലെ
ഒരു ബംഗാളി ബ്രാഹ്മിൻ കുടുംബത്തിൽ
നേപ്പാൾചന്ദ്ര ചാറ്റർജിയുടെ മകനായി
1944 മാർച്ച് ഒന്നിന് ജനനം.
കൽക്കട്ടയിലെ ശൈലേന്ദ്ര സർക്കാർ വിദ്യാലയത്തിൽ നിന്നും പ്രാഥമിക വിദ്യാഭ്യാസം നേടിയ ബുദ്ധദേവ് കൽക്കട്ട പ്രസിഡൻസി കോളേജിൽ നിന്ന്
ബിരുദം നേടി.
ദം ദം ജില്ലയിലെ ആദർശ് ശങ്കര വിദ്യാമന്ദിർ സ്കൂളിൽ അധ്യാപകനായി ഔദ്യോഗിക ജീവിതമാരംഭിച്ചു.
മുഴുവൻ സമയ രാഷ്ട്രീയ പ്രവർത്തകനായതിനെ തുടർന്ന്
അധ്യാപക ജോലി ഉപേക്ഷിച്ചു.
1966-ൽ മാർക്സിസ്റ്റ് പാർട്ടിയിൽ ചേർന്ന ബുദ്ധദേവ് 1968 മുതൽ 1981 വരെ 
പാർട്ടിയുടെ യുവജന വിഭാഗമായ ഡി.വൈ.എഫ്.ഐയുടെ പശ്ചിമ ബംഗാൾ
സംസ്ഥാന സെക്രട്ടറിയായിരുന്നു.
ബംഗാളിലെ മുതിർന്ന മാർക്സിസ്റ്റ് നേതാവായിരുന്ന പ്രമോദ് ദാസ് ഗുപ്തയാണ്
ബുദ്ധദേവിൻ്റെ രാഷ്ട്രീയ ഗുരു.
1972-ൽ മാർക്സിസ്റ്റ് പാർട്ടിയുടെ ബംഗാൾ
സംസ്ഥാന കമ്മിറ്റിയിലും 1982-ൽ പാർട്ടി 
സംസ്ഥാന സെക്രട്ടറിയേറ്റിലും 1985-ൽ
പാർട്ടിയുടെ കേന്ദ്ര കമ്മറ്റിയിലും അംഗമായി
തിരഞ്ഞെടുക്കപ്പെട്ടു.
1977-ൽ 
കോസിപ്പൂരിൽ നിന്ന് ആദ്യമായി നിയമസഭാംഗമായ ബുദ്ധദേവ് 
1977 മുതൽ 1982 വരെ നിലവിലിരുന്ന
ജ്യോതിബസു മന്ത്രിസഭയിലെ 
കാബിനറ്റ് വകുപ്പ് മന്ത്രിയായിരുന്നു.
1982-ലെ നിയമസഭ തെരഞ്ഞെടുപ്പിൽ കോസിപ്പൂരിൽ നിന്ന് പരാജയപ്പെട്ടു.